wannaphong/clean_thaiwikipedia huggingface dataset:
# สุลต่านนัซริน มูอิซซุดดิน ชะฮ์
สุลต่าน นัซริน มูอิซซัดดิน ชาห์ อิบนิ อัล-มัรฮูม สุลต่าน อัซลัน มูฮิบบุดดิน ชาห์ อัล-มัฆฟูร-ลาห์Anbalagan, V. (29 May 2014) Raja Nazrin proclaimed as the 75th Sultan of Perak, The Malaysian Insider.Raja Nazrin proclaimed new Sultan of Perak, The Malay Mail. 30 May 2014  (มลายู:Duli Yang Maha Mulia Paduka Seri Sultan Nazrin Muizzuddin Shah Ibni Al-Marhum Sultan Azlan Muhibbuddin Shah Al-Maghfur-Lah) เป็นรองยังดีเปอร์ตวนอากง แห่งมาเลเซียตั้งแต่เดือนธันวาคม 2016 และเป็นสุลต่านแห่งรัฐเประองค์ที่ 35 นับตั้งแต่ขึ้นครองราชย์ในเดือนพฤษภาคม 2014

พระองค์ยังเป็นพระภาดา (ลูกพี่ลูกน้อง) ของตุนกู อิสมาอิล อิดริส (มกุฎราชกุมารแห่งรัฐยะโฮร์) เนื่องจากทั้งสองมีบรรพบุรุษร่วมกัน คือสุลต่านอิดริส ชาห์ที่ 1 แห่งรัฐเประ

 พระราชประวัติ 
สุลต่านนัซรินชาห์ เสด็จพระราชสมภพเมื่อวันที่ 27 พฤศจิกายน 1956 ที่จอร์จทาวน์ รัฐปีนัง ประเทศมาเลเซีย ในรัชสมัยของสุลต่าน ยุสซุฟ อิซซุดดิน ชาห์ พระอัยกาของพระองค์ พระองค์เป็นพระราชโอรสองค์โตของสมเด็จพระราชาธิบดีอัซลัน มูฮิบบุดดิน ชาห์ อดีตสุลต่านแห่งรัฐเประผู้ล่วงลับ และอดีตราจาเปอร์ไมซูรีแห่งเประ ราจาเปอร์ไมซูรี ตวนกู บัยนุน

 การศึกษา 

พระองค์ทรงจบการศึกษาได้แก่ วิทยาลัย Worcester College แห่งมหาวิทยาลัยออกซ์ฟอร์ด และวิทยาลัย Magdalene มหาวิทยาลัยเคมบริดจ์ ทรงเป็นสมาชิกของสถาบันป้องกันและรักษาความปลอดภัยแห่งมาเลเซีย สมาชิกของศูนย์การเงินอิสลามระหว่างประเทศของมาเลเซีย

พระองค์ทรงจบการศึกษาจากวิทยาลัยมาเลย์กัวลาลัมเปอร์คังซาร์ และปริญญาเอกด้านปรัชญาการเมือง เศรษฐศาสตร์ และราชอาณาจักรจากมหาวิทยาลัยฮาร์วาร์ดสหรัฐอเมริกา นอกจากนี้ พระองค์ยังสําเร็จการศึกษาระดับปริญญาตรีสาขาปรัชญา การเมือง และเศรษฐศาสตร์จากมหาวิทยาลัยออกซ์ฟอร์ดอังกฤษในปี พ.ศ. 2522 และปริญญาตรีสาขาการบริหารสาธารณะจากมหาวิทยาลัยฮาร์วาร์ดสหรัฐอเมริกาในปี พ.ศ. 2527

สุลต่าน นัซรินมีส่วนร่วมในโครงการการกุศลและชุมชนเพื่อประโยชน์ของประชาชน โดยเฉพาะอย่างยิ่งเพื่อช่วยเหลือคนยากจนและคนด้อยโอกาส สุลต่านทรงรอบรู้ในมุมมองและความคิดของพระองค์ในประเด็นต่าง ๆ เช่น การเมือง สังคม เศรษฐกิจ สังคม ศาสนา และประเด็นต่าง ๆ ในยุคปัจจุบันมักถูกติดตามด้วยความสนใจของประชาชน
# คิม โด-ฮุน
คิม โด-ฮุน (เกิด 15 กันยายน พ.ศ. 2541) เป็นนักแสดงชาวเกาหลีใต้

 ผลงานการแสดง 
 ภาพยนตร์ 
+ ปี ค.ศ. เรื่อง บทบาท หมายเหตุ 2016 Following  2018 Gate ว็อน-โฮ  2019 Days of Wraith 2  The Faceless Boss ย็อง-แจ  2020 The Faceless Boss: The Untold Story  2021 The Hypnosis บย็อง-จุน  2023 Handsome Boys เจสัน
# ไปรยาดามารีญา
thumb|260px|หน้าผาและโขดหินบริเวณหาด
ไปรยาดามารีญา  เป็นหนึ่งในชายหาดที่โดดเด่นที่สุดของประเทศโปรตุเกส ตั้งอยู่ริมฝั่งมหาสมุทรแอตแลนติกในหมู่บ้านการามูไฌราซึ่งเป็นส่วนหนึ่งของเทศบาลลาโกวา เขตฟารู ภาคใต้ของประเทศ ตัวหาดมีขนาดค่อนข้างเล็ก มีหน้าผาหินปูนสีส้มโอบล้อม และเข้าถึงได้ลำบากเล็กน้อยเนื่องจากตั้งอยู่ไกลจากถนนสายหลักและทางลงสู่หาดมีความชันมากGuide of Portugal, DK Eyewitness Travel Guides, Dorling Kindersley, 2003; .

มิชลินไกด์ได้คัดเลือกให้ไปรยาดามารีญาเป็นหนึ่งในหาด 10 หาดที่สวยที่สุดในยุโรปPúblico Newspaper, Beach of the Navy, a postcard from the South, Andreia Marques Pereira, 2011. ใน พ.ศ. 2541 หาดนี้ยังได้รับรางวัล "หาดทองคำ" จากกระทรวงสิ่งแวดล้อมโปรตุเกสเนื่องจากมีคุณสมบัติทางธรรมชาติที่โดดเด่น นอกจากนี้ยังมีการนำภาพถ่ายของหาดนี้ไปใช้ในสื่อส่งเสริมการท่องเที่ยวโปรตุเกสอีกด้วย

ใน พ.ศ. 2561 ซีเอ็นเอ็นได้คัดเลือกให้ไปรยาดามารีญาเป็นหนึ่งในหาด 20 หาดที่สวยที่สุดในโลกในประเภทชายหาดที่มีหน้าผาBest Beaches: Portugal's wild coastline beyond the Algarve resorts in CNN Travel, 12 September 2018. และใน พ.ศ. 2562 ได้คัดเลือกให้ชายหาดแห่งนี้เป็นหนึ่งในหาดที่ดีสุดสำหรับการไปเที่ยวในเดือนกันยายนMap of the Best Beaches: Praia da Marinha (Marinha Beach), Algarve, Portugal in CNN Travel, 2019.
# ซิลวึช
ซิลวึช  เป็นเมืองและเทศบาลแห่งหนึ่งในเขตฟารูทางตอนใต้ของประเทศโปรตุเกส ในเขตเทศบาลมีประชากร 37,126 คน (ค.ศ. 2011)Instituto Nacional de Estatística บนพื้นที่ 680.06 ตารางกิโลเมตร เฉพาะเขตเมืองมีประชากรประมาณ 11,000 คน

ซิลวึชเป็นเมืองหลวงแห่งแรกของราชอาณาจักรอัลการ์วึ (ค.ศ. 1249–1910) ซึ่งเป็นอาณาจักร (แต่เพียงในนาม) ภายในราชอาณาจักรโปรตุเกส (ค.ศ. 1139–1910) และมีความสำคัญทางประวัติศาสตร์เป็นอย่างมาก
# มงชีกึ
มงชีกึ  เป็นเมืองและเทศบาลแห่งหนึ่งในเขตฟารูDetail Regional Map, Algarve- Southern Portugal,  ทางตอนใต้ของประเทศโปรตุเกส ใน พ.ศ. 2554 มีประชากร 6,045 คนInstituto Nacional de Estatística บนพื้นที่ 395.30 ตารางกิโลเมตร

เทศบาลมงชีกึตั้งอยู่ในทิวเขามงชีกึและเป็นสถานที่ท่องเที่ยวร่วมกับเมืองมงชีกึซึ่งเป็นศูนย์กลางการบริหารเทศบาล สิ่งที่น่าสนใจได้แก่ ย่านเมืองเก่า ทิวทัศน์จากยอดเขาฟอยยาและยอดเขาปีกอตา การเดินป่า การดูนก และการขี่จักรยาน มีพุน้ำร้อนกำมะถันพร้อมห้องอาบน้ำและสปาเพื่อสุขภาพห่างจากตัวเมืองออกไป 6 กิโลเมตร ยูคาลิปตัส ไม้ก๊อก ส้ม มะนาว น้ำผึ้ง น้ำมันมะกอก เกาลัด เก้าอี้สนามที่ทำจากไม้เกาลัด แฮมและไส้กรอกหมูดำเป็นผลิตภัณฑ์หลักของเทศบาล นอกจากนี้มงชีกึยังมีอุตสาหกรรมขนาดเล็กที่ผลิตของที่ระลึกสำหรับนักท่องเที่ยว และผลิตมึโดรญูซึ่งเป็นบรั่นดีท้องถิ่นที่กลั่นจากผลสตรอว์เบอร์รีต้น (Arbutus unedo)
# ปั๋วไห่
ปั๋วไห่  อาจหมายถึง
 ทะเลปั๋วไห่
 อาณาจักรปั๋วไห่
# ธงฟ้า
ธงฟ้า  เป็นเครื่องหมายการค้าของมูลนิธิเพื่อการศึกษาสิ่งแวดล้อม  ซึ่งเป็นองค์การนอกภาครัฐที่ไม่แสวงหาผลกำไร ประกอบด้วยองค์การ 65 องค์การในประเทศสมาชิก 77 ประเทศ ธงฟ้าเป็นการรับรองเป็นลายลักษณ์อักษรจากมูลนิธิฯ ว่าชายหาด ท่าจอดเรือเล็ก หรือผู้ประกอบการท่องเที่ยวทางเรือรายหนึ่ง ๆ มีการจัดการที่เป็นไปตามมาตรฐานของมูลนิธิฯ 

เกณฑ์ธงฟ้าของมูลนิธิฯ ประกอบด้วยมาตรฐานด้านคุณภาพ ความปลอดภัย การศึกษาและสารสนเทศด้านสิ่งแวดล้อม การให้บริการ และการจัดการสิ่งแวดล้อมทั่วไป ธงฟ้าเป็นที่ต้องการของชายหาด ท่าจอดเรือเล็ก และผู้ประกอบการท่องเที่ยวทางเรืออย่างยั่งยืนเนื่องจากเป็นตัวบ่งชี้ถึงมาตรฐานด้านสิ่งแวดล้อมและด้านคุณภาพสูง

มูลนิธิฯ จะออกใบรับรองซึ่งเรียกว่ารางวัลเป็นประจำทุกปีให้แก่ชายหาดและท่าจอดเรือเล็กของประเทศสมาชิกมูลนิธิฯ รางวัลนี้ประกาศเป็นประจำทุกปีในวันที่ 5 มิถุนายนสำหรับยุโรป แคนาดา โมร็อกโก ตูนิเซีย และประเทศอื่น ๆ ในทำเลที่ตั้งทางภูมิศาสตร์ใกล้เคียง และในวันที่ 1 พฤศจิกายนสำหรับแคริบเบียน นิวซีแลนด์ แอฟริกาใต้ และประเทศอื่น ๆ ในซีกโลกใต้Blue Flag beaches/marinas  Retrieved 11 February 2010.

ใน พ.ศ. 2559 สเปนมีหาดธงฟ้ามากกว่าประเทศอื่น ๆ มาทุกปี นับตั้งแต่เริ่มมีการมอบรางวัลใน พ.ศ. 2530
# ปราสาทซิลวึช
ปราสาทซิลวึช  เป็นปราสาทในเขตเทศบาลซิลวึช เขตฟารู ทางตอนใต้ของประเทศโปรตุเกส สันนิษฐานกันว่าชาวโรมันหรือไม่ก็ชาววิซิกอทเป็นผู้สร้างป้อมปราการสมัยแรกขึ้นบนที่ตั้งถิ่นฐานเดิมของชาวลูซิเทเนีย ระหว่างคริสต์ศตวรรษที่ 8 ถึง 13 ชาวมัวร์เข้าครอบครองปราสาทแห่งนี้และขยายต่อเติมออกไปRosa Varela Gomes (1989), p.34 ทำให้ปราสาทซิลวึชเป็นหนึ่งในป้อมปราการมัวร์ที่ได้รับการอนุรักษ์ไว้อย่างดีที่สุดในโปรตุเกส และส่งผลให้ได้รับการขึ้นทะเบียนเป็นโบราณสถานแห่งชาติใน ค.ศ. 1910

 สถาปัตยกรรม 
ปราสาทซิลวึชตั้งอยู่บนยอดเนินแห่งหนึ่งที่มองเห็นเมืองซิลวึช มีผังเป็นรูปหลายเหลี่ยมด้านไม่เท่า ประกอบด้วยหอหลัก 4 หอ และหอเล็ก 7 หอ เชื่อมถึงกันด้วยกำแพงเชิงเทิน

บริเวณกำแพงเชิงเทินมีประตู 2 ประตู ได้แก่ ประตูหลักซึ่งตั้งอยู่ระหว่างหอ 2 หอด้านทิศตะวันตกเฉียงใต้ และ "ประตูทรยศ"  ซึ่งเป็นประตูเล็ก ๆ ที่ซ่อนตัวอยู่ในกำแพงด้านทิศเหนือ

ลานภายในปราสาทมีโครงสร้างใต้ดินต่าง ๆ ซึ่งมีทางขึ้นมาถึงพื้นที่ระดับดินได้ ซิชแตร์นาดาโมรา  มีความสูง 10 เมตร และมีเนื้อที่ 820 ตารางเมตร ทำหน้าที่เป็นโถงกักเก็บน้ำใต้ดิน ส่วน ซิชแตร์นาดุชไกช์  เป็นหลุมแนวตั้งที่มีความลึก 60 เมตร และช่วยกักเก็บน้ำไว้ใต้ปราสาทเช่นกัน

 ภายใน 
ที่จัตุรัสทหารด้านตะวันตกเฉียงใต้ของกำแพงเชิงเทิน ปรากฏร่องรอยของอาคารหลังหนึ่งซึ่งสันนิษฐานกันว่าน่าจะเป็นที่ประทับของเจ้าชายเอ็งรีกึเมื่อครั้งทรงดำรงตำแหน่งผู้ว่าราชการอัลการ์วึ ชั้นล่างมีฐานรากเป็นดิน บันไดหินแบบไม่มีชานพัก และเพดานทรงโค้ง ส่วนชั้นบนมีห้องสองห้องคลุมด้วยเพดานไม้ทาสี ห้องหนึ่งประดับตราอาร์มราชวงศ์ในกรอบใบอะแคนทัส ใช้เป็นห้องเก็บอาวุธที่ยึดได้จากข้าศึก ประกอบด้วยชุดเกราะ ธง ทวน ปืนใหญ่ ปืนคาบศิลา และกลอง ส่วนอีกห้องประดับภาพเขียนอุปมานิทัศน์เทพเจ้ามาร์สขนาบข้างด้วยลายดอกไม้
# พลอยนิรา หิรัญทวีศิลป์
พลอยนิรา หิรัญทวีศิลป์ หรือชื่อเดิม พัชรา ทับทอง (เกิด 29 ตุลาคม พ.ศ. 2537) ชื่อเล่น กระปุก เป็นนักแสดงหญิงชาวไทย เป็นน้องสาวของ จอย พัชรี ทับทอง อดีตนักแสดง มีชื่อเสียงจากซีรีส์ Friend Zone 2 และ The Player รัก เป็น เล่น ตาย

 ประวัติ 
กระปุก พัชรา ทับทอง เกิดวันที่ 29 ตุลาคม 2537 มีพี่น้องทั้งหมด 3 คน กระปุกเป็นลูกคนกลาง เธอมีพี่สาว 1 คน คือ จอย พัชรี ทับทอง เป็นอดีตนักแสดง และมีน้องชาย 1 คน ด้านการศึกษากระปุกจบการศึกษาจากระดับปริญญาตรีที่มหาวิทยาลัยกรุงเทพ

ปัจจุบันพัชราเป็นนักแสดงในสังกัด GMMTV มีผลงานการแสดงตามมาอีกหลายเรื่อง เช่น Love Songs Love Series ตอน สบาย สบาย, Friend Zone 2 Dangerous Area, ต้นหน ชลที, คุณแม่มาเฟีย, รักนี้หัวใจเราจอง, My Bubble Tea, The Player รัก เป็น เล่น ตาย, นิทานพันดาว, F4 Thailand, คืนนับดาว (Astrophile)  

 ผลงาน 

 ละคร / ซีรีส์ 
+ปีชื่อเรื่องตอนบทบาท2559รุ่นพี่ Secret LoveMy Lil BoyอรMy Lil Boy 22560ร้อยป่าไว้ด้วยรักจันทร์ดี2561Kiss Me Again จูบให้ได้ถ้านายแน่จริงนิโคลเสน่ห์นางซินน้ำหวานรูปทองส้มเสือ ชะนี เก้ง Freshyเดียร์Love Songs Love Seriesสบาย สบายปันOur Skyy อยากเห็นท้องฟ้าเป็นอย่างวันนั้นตี๋ - หมอกแนร์2562รักนี้หัวใจเราจองลลิตา2563Angel Beside Me เทวดาท่าจะรักดุจดาวFriend Zone 2: Dangerous Areaมิวสิกต้นหน ชลธีแอมคุณแม่มาเฟียละเวง2564นิทานพันดาวจิ๊บสาวออฟฟิศ 2000 ปีปันปันนาบี ฉันจะไม่รักเธอชลดาปลาบนฟ้าน้ำผึ้งนายคะ อย่ามาอ่อยปิ่นสั่งใจให้หยุดรักเธอจีน่าF4 Thailand: Boys Over FlowersเจนThe Player รัก เป็น เล่น ตายมิเรียม (มีม)2565คืนนับดาวเกวลินGood Old Days ร้านซื้อขายความทรงจำLove WInsหมิวคู่แท้แม่ไม่เลิฟวีวี่2566Midnight Seriesซักอบร้าย นายสะอาดโมเมเกมรัก นักล่า บาร์ลับปุยนุ่น2567Emergency Couple ThailandอลิซPloy's Yearbook หนังสือรุ่นพลอยเจ้าThe Trainee ฝึกงานเทอมนี้ รักพี่ได้มั้ยจูดี้Pluto นิทาน ดวงดาว ความรักพิมพ์เธมโป้ (ThamePo) Heart That Skips a Beatพิธีกร Music Max2568Ossan's Love Thailand รักนี้ให้"นาย"ชิชาจาฤกรติชา Memoir Of Ratiหญิงภา

 ภาพยนตร์ 
+ปีเรื่องบทบาท2560ตราบที่ยังหายใจออม2561Friend Zone ระวัง..สิ้นสุดทางเพื่อน
# บากัลเยาอาบรัช
บากัลเยาอาบรัช  เป็นอาหารโปรตุเกสชนิดหนึ่ง ได้จากการนำเนื้อปลาค็อดเค็มฉีก มันฝรั่งทอด (หั่นเป็นชิ้นเล็กประมาณก้านไม้ขีดไฟ) และหอมใหญ่หั่นเสี้ยวมาผัดรวมกับไข่ โรยหน้าด้วยมะกอกออลิฟดำและพาร์สลีย์สดก่อนเสิร์ฟ

ต้นกำเนิดของสูตรอาหารชนิดนี้ไม่เป็นที่ทราบแน่ชัด แต่กล่าวกันว่าบากัลเยาอาบรัชในรูปแบบปัจจุบันถือกำเนิดขึ้นในช่วงครึ่งหลังของคริสต์ศตวรรษที่ 19 ในไบรูอัลตูซึ่งเป็นย่านเก่าแก่ของลิสบอน โดยอาจดัดแปลงมาจากสูตรปรุงปลาค็อดที่เก่าแก่กว่าและมีชื่อเรียกอื่นแต่มีเทคนิคการปรุงคล้ายกัน คำว่า บรัช ในชื่ออาหารชนิดนี้น่าจะเป็นชื่อผู้คิดสูตรขึ้น

เทคนิคการปรุงอาหาร "แบบบรัช" นี้ยังใช้ได้กับวัตถุดิบอื่น ๆ เช่น เนื้อไก่ ผัก เห็ด เป็นต้น อาหารอย่าง ฟรังกูอาบรัช  หรือที่เรียกว่า บรัชดึฟรังกู  ซึ่งใช้เนื้อไก่แทนเนื้อปลาค็อดก็ได้รับความนิยมเช่นกัน
# ไม้ก๊อก
thumb|เปลือกไม้โอ๊กก๊อก (Quercus suber) ในโปรตุเกส|250px
ไม้ก๊อก  คือชั้นเฟลเลมของเนื้อเยื่อเปลือกไม้ที่เก็บเกี่ยวมาใช้ในเชิงพาณิชย์ ส่วนใหญ่ลอกออกมาจากต้นโอ๊กก๊อก (Quercus suber) ซึ่งมีถิ่นกำเนิดในยุโรปตะวันตกเฉียงใต้และแอฟริกาตะวันตกเฉียงเหนือ ไม้ก๊อกประกอบด้วยซูเบอรินซึ่งเป็นสารไม่ชอบน้ำ เนื่องจากมีคุณสมบัติน้ำและแก๊สซึมผ่านไม่ได้ ลอยน้ำได้ ยืดหยุ่น และหน่วงการติดไฟ จึงมีการนำไม้ก๊อกมาใช้ในผลิตภัณฑ์หลากหลายประเภท ในจำนวนนี้ส่วนใหญ่จะเป็นจุกขวดไวน์

ภูมิทัศน์มงตาดูในประเทศโปรตุเกสผลิตไม้ก๊อกประมาณครึ่งหนึ่งของไม้ก๊อกที่เก็บเกี่ยวได้ทั่วโลกในแต่ละปี โดยกูร์ตีไซราอามูริง  เป็นบริษัทชั้นนำในอุตสาหกรรมนี้ รอเบิร์ต ฮุก นักวิทยาศาสตร์ชาวอังกฤษ ได้ตรวจสอบไม้ก๊อกผ่านกล้องจุลทรรศน์ นำไปสู่การค้นพบเซลล์และการบัญญัติศัพท์ เซลล์

องค์ประกอบของไม้ก๊อกแตกต่างกันไปตามแหล่งที่มาทางภูมิศาสตร์ ภูมิอากาศและสภาพดิน ที่มาทางพันธุศาสตร์ ขนาดต้นไม้ อายุ (ลอกเปลือกครั้งแรกหรือลอกเปลือกซ้ำ) และสภาพการเจริญเติบโต อย่างไรก็ตาม โดยทั่วไปแล้วไม้ก๊อกประกอบด้วยซูเบอริน (เฉลี่ยประมาณร้อยละ 40), ลิกนิน (ร้อยละ 22), พอลิแซ็กคาไรด์ (เซลลูโลสและเฮมีเซลลูโลส) (ร้อยละ 18), สารสกัดได้ (ร้อยละ 15) และอื่น ๆ 50px  Text was copied from this source, which is available under a  Creative Commons Attribution 4.0 International License.
# เทพศาสตร์ซากาโมโต้
เทพศาสตร์ซากาโมโต้  เป็นซีรีส์มังงะญี่ปุ่น แต่งเรื่องและวาดภาพโดยนามิ ซาโนะ มังงะเป็นเรื่องราวเกี่ยวกับนักเรียนมัธยมปลายชื่อซากาโมโต้ ซึ่งมีชื่อเสียงในหมู่นักเรียนว่าเป็นคนที่ "เท่ที่สุด" มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลงผลิตโดยสตูดิโอดีนออกอากาศตั้งแต่เดือนเมษายนถึงกรกฎาคม พ.ศ. 2559
# ลิจวน
ลิจวน("เจาจิ๋วก็ห้ามปรามเปนหลายครั้ง ขงเบ้งก็มิได้ฟัง จึงสั่งให้ กุยฮิวจี๋ บิฮุย ตันอุ๋น เฮียงทง ตันจีน เจียวอ้วน เตียวฮี เตาเขง โตบี เอียวฮอง เบงก๋อง ไลบิน อินเบด ลิจวน ฮุยสี เจาจิ๋ว กับขุนนางผู้ใหญ่ร้อยเศษ คุมทหารอยู่รักษาเมืองเสฉวน")  (มีบทบาทในช่วง ค.ศ. 223 – ทศวรรษ 260) มีชื่อในภาษาจีนกลางว่า หลี่ จฺว้าน  ชื่อรอง ชินจ้ง  เป็นขุนนางของรัฐจ๊กก๊กในยุคสามก๊กของจีน

 ประวัติ 
ลิจวนเป็นชาวอำเภอโปยเสีย (涪縣 ฝูเซี่ยน) เมืองจื่อถง (梓潼郡 จื่อถงจฺวิ้น) ซึ่งตั้งอยู่ทางตะวันออกของนครเหมี่ยนหยาง มณฑลเสฉวนในปัจจุบัน บิดาของลิจวนชื่อหลี่ เหริน (李仁) ชื่อรอง เต๋อเสียน (德賢) เป็นเพื่อนสนิทของอินเบกซึ่งเป็นชาวอำเภอเดียวกัน หลี่ เหรินและอินเบกจากบ้านเกิดในมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) เดินทางไปยังมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) เพื่อไปเรียนคัมภีร์กับสุมาเต๊กโชและซงต๋ง (宋忠 ซ่ง จง; รู้จักในอีกชื่อว่า ซ่ง จ้งจื่อ 宋仲子)(李譔字欽仲，梓潼涪人也。父仁，字德賢，與同縣尹默懼遊荊州，從司馬徽、宋忠等學。) จดหมายเหตุสามก๊ก เล่มที่ 42.

ลิจวนสืบทอดความรู้ของบิดา ร่วมกับอินเบกในการศึกษาห้าคัมภีร์และร้อยสำนักคิด และกลายเป็นบัณฑิตผู้รอบรู้ นอกเหนือจากวิชาการและปรัชญาแล้ว ลิจวนยังเชี่ยวชาญศิลปะและงานฝีมือหลายด้าน คณิตศาสตร์ การทำนาย การแพทย์ การยิงเกาทัณฑ์ และกลศาสตร์(譔具傳其業，又默講論義理，五經、諸子，無不該覽，加博好技藝，算術、卜數，醫藥、弓弩、機械之巧，皆致思焉。) จดหมายเหตุสามก๊ก เล่มที่ 42.
# ศูนย์ทดสอบจรวดโนชิโระ
ศูนย์ทดสอบจรวดโนชิโระ  เป็นหน่วยงานขององค์การสำรวจอวกาศญี่ปุ่น (JAXA) ที่ตั้งอยู่ใน เมืองโนชิโระ จังหวัดอากิตะ อยู่ภายใต้การควบคุมของสถาบันวิทยาศาสตร์อวกาศและอวกาศ ได้รับการก่อตั้งขึ้นในปี 1962 โดยสถาบันวิทยาศาสตร์และอุตสาหกรรมแห่งมหาวิทยาลัยโตเกียว เพื่อดำเนินการทดสอบการยิงภาคพื้นดินของมอเตอร์จรวดชนิดต่าง ๆ ที่จำเป็นสำหรับการวิจัยและพัฒนาจรวดมิว
# อินเบก
อินเบก หรือ อินเบด (มีบทบาทในช่วงทศวรรษ 200– ค.ศ. 234) มีชื่อในภาษาจีนกลางว่า อิ่น มั่ว  ชื่อรอง ซือเฉียน  เป็นบัณฑิตในลัทธิขงจื๊อและขุนนางของรัฐจ๊กก๊กในยุคสามก๊กของจีน

 ประวัติ 
อินเบกเป็นชาวอำเภอโปยเสีย (涪縣 ฝูเซี่ยน) เมืองจื่อถง (梓潼郡 จื่อถงจฺวิ้น) ซึ่งตั้งอยู่ทางตะวันออกของนครเหมี่ยนหยาง มณฑลเสฉวนในปัจจุบัน เวลานั้นผู้คนจำนวนมากในมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) ชื่นชอบงานเขียนร่วมสมัยมากกว่าบทกวีโบราณซึ่งไม่คุ้นเคย อินเบกเดินทางไปตะวันออกไปยังมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ร่วมกับหลี่ เหริน (李仁) ซึ่งมาจากบ้านเกิดเดียวกันกับอินเบก(父仁，字德賢，與同縣尹默懼遊荊州，從司馬徽、宋忠等學。) จดหมายเหตุสามก๊ก เล่มที่ 42. เพื่อไปเรียนบทกวีโบราณจากสุมาเต๊กโชและซงต๋ง (宋忠 ซ่ง จง; รู้จักในอีกชื่อว่า ซ่ง จ้งจื่อ 宋仲子) อินเบกกลายเป็นผู้เชี่ยวชาญคัมภีร์ของลัทธิขงจื๊อ และเชี่ยวชาญประวัติศาสตร์ในคัมภีร์จั่วจฺว้าน (左傳) อินเบกเจริญรอยตามบัณฑิตรุ่นก่อนอย่างหลิว ซิน (劉歆) ผู้ใช้จั่วจฺว้าน ในการอธิบายขยายขวามคัมภีร์ชุนชิว และเจิ้ง จ้ง (鄭眾) กับเจี่ย ขุย (賈逵) ผู้เขียนอรรถาธิบายของจั่วจฺว้าน ผลงานของอินเบกได้รับความนิยมอย่างมากจนผู้อ่านไม่จำเป็นต้องอ้างไปถึงต้นฉบับหลังจากได้อ่านผลงานอรรถาธิบายของอินเบกแล้ว(尹默字思潛，梓潼涪人也。益部多貴今文而不崇章句，默知其不博，乃遠游荊州，從司馬德操、宋仲子等受古學。皆通諸經史，又專精於左氏春秋，自劉歆條例，鄭衆、賈逵父子、陳元方、服虔注說，咸略誦述，不復桉本。) จดหมายเหตุสามก๊ก เล่มที่ 42.

ในปี ค.ศ. 214 หลังขุนศึกเล่าปี่ยึดครองมณฑลเอ๊กจิ๋วจากเล่าเจี้ยงผู้เป็นเจ้ามณฑล เล่าปี่ตั้งให้อินเบกเป็นขุนนางผู้ช่วยด้านการศึกษา (勸學從事 เชฺวี่ยนเสฺวฉงชื่อ) ในปี ค.ศ. 221 เล่าปี่สถาปนาตนเป็นจักรพรรดิและก่อตั้งรัฐจ๊กก๊ก หลังจากเล่าปี่ตั้งให้เล่าเสี้ยนพระโอรสเป็นรัชทายาท อินเบกได้รับการแต่งตั้งให้เป็นสารถีประจำองค์รัชทายาท (太子僕 ไท่จื่อผู) เป็นผู้สอนคัมภีร์จั่วจฺว้านและคัมภีร์ลัทธิขงจื๊อแก่เล่าเสี้ยน เล่าปี่สวรรคตในปี ค.ศ. 223 และเล่าเสี้ยนขึ้นสืบราชบัลลังก์ เล่าเสี้ยนแต่งตั้งให้อินเบกเป็นขุนนางผู้เสนอและทัดทาน (諫議大夫 เจี้ยนอี้ต้าฟู) ในราชสำนักจ๊กก๊ก ราวปี ค.ศ. 227 เมื่อจูกัดเหลียงอัครมหาเสนาบดีและผู้สำเร็จราชการแห่งจ๊กก๊กตั้งกองทัพรักษากาณ์อยู่ที่เมืองฮันต๋งเพื่อเตรียมสำหรับการทัพหลายครั้งต่อวุยก๊กที่เป็นรัฐอริของจ๊กก๊ก อินเบกได้รับการแต่งตั้งให้เป็นขุนนางผู้ประกอบพิธีบวงสรวงประจำกองทัพ (軍祭酒 จฺวินจี้จิ่ว) ภายใต้จูกัดเหลียง ในปี ค.ศ. 234 หลังจูกัดเหลียงเสียชีวิต อินเบกกลับไปยังเซงโต๋นครหลวงของจ๊กก๊กและได้ดำรงตำแหน่งเป็นที่ปรึกษาราชวัง (太中大夫 ไท่จงต้าฟู) ไม่มีการระบุแน่ชัดว่าอินเบกเสียชีวิตในปีใดวันใด หลังอินเบกเสียชีวิต อิ่น จง (尹宗) ขึ้นสืบทอดตำแหน่งและขึ้นเป็นบัณฑิต (博士 ปั๋วชื่อ) ประจำราชสำนักจ๊กก๊ก(先主定益州，領牧，以為勸學從事，及立太子，以默為僕射，以左氏傳授後主。後主踐阼，拜諫議大夫。丞相亮住漢中，請為軍祭酒。亮卒，還成都，拜太中大夫，卒。子宗傳其業，為博士。) จดหมายเหตุสามก๊ก เล่มที่ 42.

 คำวิจารณ์ 
ตันซิ่วผู้เขียนชีวประวัติอินเบกในจดหมายเหตุสามก๊ก ให้ความเห็นเกี่ยวกับอินเบกว่า "อินเบกเชี่ยวชาญคัมภีร์จั่วจฺว้าน แม้ว่าจะไม่มีชื่อเสียงในด้านคุณธรรม แต่ก็ยังเป็นยอดบัณฑิตในเวลานั้น"(尹默精於左氏，雖不以德業為稱，信皆一時之學士。) จดหมายเหตุสามก๊ก เล่มที่ 42.
# ร่างประวัติศาสตร์ราชวงศ์ชิง
ร่างประวัติศาสตร์ราชวงศ์ชิง เป็นร่างประวัติศาสตร์อย่างเป็นทางการของราชวงศ์ชิงที่รวบรวมและเขียนโดยทีมนักประวัติศาสตร์กว่า 100 คน นำโดย Zhao Erxun ซึ่งได้รับการว่าจ้างจากรัฐบาลเป่ย์หยาง ของสาธารณรัฐจีน ร่างดังกล่าวได้รับการตีพิมพ์ในปี 1928 แต่สงครามกลางเมืองจีนทำให้โครงการขาดเงินทุนและยุติลงในปี 1930 ทั้ง 2 ฝ่ายในสงครามกลางเมืองจีนคือ สาธารณรัฐประชาชนจีนและสาธารณรัฐจีนได้พยายามร่างให้เสร็จ
# ภูเขาอิวาเตะ
ภูเขาอิวาเตะ  เป็นภูเขาไฟรูปกรวยแบบสลับชั้นซึ่งมีความสูง 2,038 เมตร ตั้งอยู่ทางตะวันตกเฉียงเหนือของจังหวัดอิวาเตะ

ภูเขาลูกนี้ตั้งอยู่ทางตอนเหนือของพื้นที่จังหวัดอิวาเตะของเทือกเขาโออุซึ่งทอดยาวจาก จังหวัดอาโอโมริ ผ่านจังหวัดอิวาเตะไปจนถึงจังหวัดฟุกุชิมะเป็น โดยถือเป็นยอดเขาที่สูงที่สุดในเทือกเขานี้ และยังเป็นยอดเขาที่สูงที่สุดในจังหวัดอิวาเตะ และถือเป็นหนึ่งในสัญลักษณ์ของจังหวัดอีกด้วย岩手山調査隊：人間と火山の関係（国土交通省東北地方整備局）

ภูเขาอิวาเตะได้รับเลือกให้เป็นหนึ่งใน 100 ภูเขาที่มีชื่อเสียงของญี่ปุ่น『日本百名山』深田久弥（著）、朝日新聞社、1982年、ISBN 4-02-260871-4
# ลิหงี
ลิหงี("แล้วขงเบ้งก็ถวายบังคมลามาที่อยู่ จึงจัดแจงนายทหารสามสิบคน อุยเอี๋ยน เตียวเอ๊ก อองเป๋ง ลิอิ๋น ลิหงี ม้าต้าย เลียวฮัว ม้าตง เตียวหงี เล่าตำ เปงจี๋ ม้าเจ๊ก อ้วนหลิม งออี้ โกเสียง งอปัน เอียวหงี เล่าเป๋า เคาอิ้น เตงหำ เล่าปิ้น กัวหยง ออจี้ เงี้ยมอ้าน เหียนสิบ ตอหงี ตอกี๋ เซงฮู ฮวนกี๋ อวนเกี๋ยน ตังควด กวนหิน เตียวเปา จะยกไปตีเมืองฮูโต๋")  (เสียชีวิต ค.ศ. 251)(延熈十四年卒。) จดหมายเหตุสามก๊ก เล่มที่ 39. มีชื่อในภาษาจีนกลางว่า ลฺหวี่ อี้  ชื่อรอง จี้หยาง  เป็นขุนนางของรัฐจ๊กก๊กในยุคสามก๊กของจีน

 ประวัติ 
บ้านเกิดของลิหงีคือเมืองลำหยง (南陽郡 หนานหยางจฺวิ้น) ซึ่งอยู่บริเวณนครหนานหยาง มณฑลเหอหนานในปัจจุบัน บิดาของลิหงีคือลฺหวี่ ฉาง (呂常) ได้คุ้มกันเล่าเอี๋ยนไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) เมื่อราวปี ค.ศ. 188จือจื้อทงเจี้ยน เล่มที่ 59. เมื่อเล่าเอี๋ยนได้รับการแต่งตั้งจากราชสำนักของราชวงศ์ฮั่นตะวันออกให้เป็นเจ้ามณฑลเอ๊กจิ๋ว หลังสำเร็จภารกิจ ลฺหลี่ ฉางไม่สามารถกลับไปเมืองลำหยงบ้านเกิดได้เพราะถนนถูกขวางกั้น จึงไม่มีทางเลือกอื่นนอกจากการคงอยู่ในมณฑลเอ๊กจิ๋วต่อไปและปักหลักอยู่ที่นั่น(呂乂字季陽，南陽人也。父常，送故將軍劉焉入蜀，值王路隔塞，遂不得還。) จดหมายเหตุสามก๊ก เล่มที่ 39. ลิหงีจึงน่าจะเกิดในมณฑลเอ๊กจิ๋ว

ลิหงีกำพร้าบิดามารดาตั้งแต่อายุยังเยาว์ ลิหงีชื่นชอบการอ่านหนังสือ การเขียนอักษรวิจิตร การเล่นกลอง และการเล่นกู่ฉิน(乂少孤，好讀書鼔琴。) จดหมายเหตุสามก๊ก เล่มที่ 39. ไม่ทราบแน่ชัดว่าลิหงีรับราชการกับเล่าเอี๋ยนหรือเล่าเจี้ยงบุตรชายของเล่าเอี๋ยนขณะเป็นเจ้ามณฑลเอ๊กจิ๋วหรือไม่

ในปี ค.ศ. 214จือจื้อทงเจี้ยน เล่มที่ 67. หลังจากขุนศึกเล่าปี่เข้ายึดครองมณฑลเอ๊กจิ๋วจากเล่าเจี้ยง เล่าปี่จัดตั้งสำนักเกลือ (鹽府 เหยียนฝู่) เพื่อกำกับดูแลและควบคุมการผลิตและการค้าเกลือในมณฑลเอ๊กจิ๋ว ในเวลานั้นลิหงีรับราชการในสำนักเกลือในตำแหน่งเจ้าหน้าที่ผู้ช่วย รับผิดชอบการติดตามผลกำไรจากการค้าเกลือและเหล็ก เมื่ออองเลี้ยนดำรงตำแหน่งนายกองสำนักเกลือ (鹽府校尉 ซือเหยียนเซี่ยวเว่ย์) ได้เลื่อนขั้นให้ลิหงี, ตอกี๋ (杜祺 ตู้ ฉี) และหลิว ก้าน (劉幹) ให้ดำรงตำแหน่งเตี่ยนเฉาตูเว่ย์ (典曹都尉) ในสังกัดของตน(初，先主定益州，置鹽府校尉，較鹽鐵之利，後校尉王連請乂及南陽杜祺、南鄉劉幹等並為典曹都尉。) จดหมายเหตุสามก๊ก เล่มที่ 39.

 ครอบครัว 

 คำวิจารณ์ 

 ในนิยาย สามก๊ก 
ในนิยายอิงประวัติศาสตร์เรื่องสามก๊กในศตวรรษที่ 14 ชื่อของลิหงีเขียนด้วยตัวอักษรจีนว่า 呂義 (อักษรจีนตัวเต็ม) / 吕义 (อักษรจีนตัวย่อ)
# โซมาโทพอส
โซมาโทพอส  คือการลดลงตามอายุอย่างต่อเนื่องของระดับฮอร์โมนควบคุมการเจริญเติบโต (GH) และปัจจัยการเจริญเติบโตคล้ายอินซูลิน 1 (IGF-1) ซึ่งเป็นฮอร์โมนของแกนไฮโปทาลามัส-พิทูอิทารี-โซมาโททรอพิน (hypothalamic-pituitary-somatotropic axis, HPS axis) การหลั่งของฮอร์โมนควบคุมการเจริญเติบโตเมื่ออายุ 70 ปี อาจเป็นเพียงร้อยละ 60 ของผู้ใหญ่วัยหนุ่มสาว โซมาโทพอส ส่งผลให้เกิดการเปลี่ยนแปลงองค์ประกอบร่างกาย เช่น มวลส่วนที่ไม่ใช่ไขมันลดลง ฮอร์โมนเอสโตรเจน และโปรเจสเตอโรนอาจต่อต้านโซมาโทพอสโดยการเพิ่มระดับของฮอร์โมนควบคุมการเจริญเติบโต และปัจจัยการเจริญเติบโตคล้ายอินซูลิน 1
# มิกิกับดาริ
มิกิกับดาริ  เป็นซีรีส์มังงะญี่ปุ่น แต่งเรื่องและวาดภาพโดยนามิ ซาโนะ ตีพิมพ์ในนิตยสารฮาร์ตา นิตยสารมังงะแนวเซเน็งของสำนักพิมพ์เอ็นเตอร์เบรนตั้งแต่เดือนกรกฎาคม พ.ศ. 2560 ถึงพฤศจิกายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 7 เล่ม ซีรีส์อนิเมะดัดแปลงผลิตโดยสตูดิโอกีกทอยส์และคอมพ์ทาวน์ ออกอากาศตั้งแต่เดือนตุลาคมถึงธันวาคม พ.ศ. 2566

 ตัวละคร
# นามิ ซาโนะ
นามิ ซาโนะ (17 เมษายน พ.ศ. 2530 – 5 สิงหาคม พ.ศ. 2566) เป็นนักเขียนการ์ตูนชาวญี่ปุ่น เป็นที่รู้จักจากผลงานซีรีส์มังงะเรื่องเทพศาสตร์ซากาโมโต้

 ประวัติและการทำงาน 
นามิ ซาโนะเกิดที่จังหวัดเฮียวโงะในวันที่ 17 เมษายน พ.ศ. 2530 เปิดตัวในฐานะนักเขียนการ์ตูนในปี พ.ศ. 2553 ด้วยผลงานเรื่องสั้น Non-Sugar Coffee ที่ตีพิมพ์ในนิตยสาร Fellow! เทพศาสตร์ซากาโมโต้ เป็นผลงานซีรีส์มังงะเรื่องแรก ซึ่งเปิดตัวในฐานะเรื่องสั้นที่ตีพิมพ์ในนิตยสารเฟลโลส์!ในเดือนสิงหาคม พ.ศ. 2554 ก่อนจะตีพิมพ์เป็นซีรีส์ในนิตยสารเดียวกันซึ่งภายหลังเปลี่ยนชื่อนิตยสารเป็นฮาร์ตา ซีรีส์ตีพิมพ์ตั้งแต่เดือนเมษายน พ.ศ. 2555 ถึงธันวาคม พ.ศ. 2558 เรื่องราวเกี่ยวกับเกี่ยวกับนักเรียนมัธยมปลายชื่อซากาโมโต้ ซึ่งมีชื่อเสียงในหมู่นักเรียนว่าเป็นคนที่ "เท่ที่สุด" ซีรีส์ได้รับการดัดแปลงเป็นซีรีส์อนิเมะในปี พ.ศ. 2559 ซีรีส์มังงะเรื่องที่ 2 คือ มิกิ & ดาลิ ตีพิมพ์ในนิตยสารฮาร์ตาตั้งแต่ปี พ.ศ. 2560 ถึง พ.ศ. 2564 และได้รับการดัดแปลงเป็นซีรีส์อนิเมะ มีกำหนดฉายในปี พ.ศ. 2566

ซาโนะเสียชีวิตด้วยโรคมะเร็งเมื่อวันที่ 5 สิงหาคม พ.ศ. 2566 ขณะอายุ 36 ปี การเสียชีวิตของซาโนะได้รับการประกาศต่อสาธารณชนเมื่อวันที่ 16 สิงหาคม

 ผลงาน 
  (พ.ศ. 2553, เรื่องสั้นที่ตีพิมพ์ในเฟลโลส์!)
  (พ.ศ. 2554, เรื่องสั้นที่ตีพิมพ์ใน Costume Fellows! 2011)
  (พ.ศ. 2554–2558, ซีรีส์ที่ตีพิมพ์ในฮาร์ตา)
  (พ.ศ. 2559, เรื่องสั้นที่ตีพิมพ์ในฮาร์ตา)
  (พ.ศ. 2560–2564, ซีรีส์ที่ตีพิมพ์ในฮาร์ตา)
# แบล็กอีสคิง
แบล็กอีสคิง  เป็นภาพยนตร์เพลงอเมริกันและอัลบั้มวิชวลปี ค.ศ. 2020 กำกับ เขียนบท และอำนวยการสร้างโดยนักร้องชาวอเมริกัน บียอนเซ่ เป็นวิชวลที่แสดงพร้อมกับอัลบั้มเพลงในปี ค.ศ. 2019 เดอะไลออนคิง: เดอะกิฟต์ ซึ่งดูแลกำกับโดยบียอนเซ่สำหรับประกอบภาพยนตร์ เดอะไลออนคิง (2019) เป็นการบอกเล่าเรื่องราวของเจ้าชายน้อยแอฟริกัน (โฟลาโจมี อาคินมูเรเล) ที่ถูกเนรเทศออกจากอาณาจักรหลังจากการตายของบิดา เมื่อเขาเติบโตเป็นชายหนุ่ม (นียานิโซ เดเซดเซ) เขาต้องผ่านการเดินทางแห่งอัตลักษณ์ของตนเอง โดยได้รับจากคำแนะนำของบรรพบุรุษ (บียอนเซ่) ความรักในวัยเด็ก (นันดี มาดิดา) และจิตใต้สำนึกของตนเอง (สตีเฟน โอโจ) เพื่อทวงบัลลังก์ของเขากลับคืนมา การเดินทางของเจ้าชายเป็นเหมือนสัญลักษณ์แทนการเดินทางของชาวแอฟริกันพลัดถิ่น ในการค้นพบ การเรียกคืน และการเฉลิมฉลองวัฒนธรรมและมรดกของพวกเขา ซึ่งสะท้อนด้วยการรวมบทกวีคำพูดที่เน้นคำถามเกี่ยวกับตัวตนของคนผิวดำ

ภาพยนตร์เรื่องนี้มีการผลิตนานกว่าหนึ่งปี ในหกประเทศ กับสามทวีป บียอนเซ่เปิดรับสมัครนักแสดงและทีมงานที่หลากหลาย และเพื่อมอบโอกาสให้กับผู้มีความสามารถใหม่ ๆ ในด้านดนตรี การเต้นรำ เครื่องแต่งกาย ทรงผม และฉากได้รับการออกแบบมาเพื่อแสดงความงามและความรุ่มรวยของวัฒนธรรมแอฟริกาและการพลัดถิ่น ภาพยนตร์เรื่องนี้ออกฉายทั่วโลกทางดิสนีย์+ ในวันที่ 31 กรกฎาคม ค.ศ. 2020 และออกอากาศในวันรุ่งขึ้นทั่วซับซาฮาราแอฟริกา ทาง M-Net และ Canal+ Afrique และในทั่วตะวันออกกลางและแอฟริกาเหนือ ทาง OSN ในเพลง "Black Parade" เป็นเวอร์ชันขยายสำหรับเครดิตของภาพยนตร์เรื่องนี้ และรวมอยู่ใน เดอะกิฟต์ รุ่นดีลักซ์ที่วางจำหน่ายพร้อมกับภาพยนตร์เรื่องนี้

 นักแสดง 
 บียอนเซ่ รับบทเป็น วิญญาณนำทาง, รูปมารดา, และ/หรือ บรรพบุรุษ
 โฟลาโจมี อาคินมูเรเล รับบทเป็น เจ้าชายในวัยเด็ก, แรงบันดาลใจจากซิมบ้า
 ญานิโซ เอ็นซิเคเลโล่ เดเซเดซ รับบทเป็น เจ้าชายในวัยผู้ใหญ่, แรงบันดาลใจจากซิมบ้า
 สตีเฟน โอโจ รับบทเป็น ชายสีน้ำเงิน, เป็นตัวแทนของจิตใต้สำนึกของเจ้าชาย
 นันดี มาดิดา รับบทเป็น หญิงที่เป็นความสนใจของเจ้าชาย, แรงบันดาลใจจากนาลา
 วอร์เรน มาเซโมลา รับบทเป็น จอมวายร้ายที่ยึดครองอาณาจักร, แรงบันดาลใจจากสการ์
 ซิบูซิโซ เอ็มเบเจ รับบทเป็น พ่อของเจ้าชาย, แรงบันดาลใจจากมูฟาซา
 คอนนี ชีอูเม รับบทเป็น มารดาของเจ้าชาย, แรงบันดาลใจจากซาราบี
 แมรี ทวาลา รับบทเป็น ผู้สูงอายุ, แรงบันดาลใจจากราฟิกิ ภาพยนตร์เรื่องนี้เป็นบทบาทสุดท้ายของทวาลา และได้รับการปล่อยตัวหลังจากที่เธอเสียชีวิต
 ฟูมี โอเดดี

 รับเชิญ 
 ทีนา โนวส์
 เจย์-ซี
 บลู ไอวี คาร์เตอร์
 รูมิ คาร์เตอร์
 เซอร์ คาร์เตอร์
 เคลลี โรว์แลนด์
 ลอร์ด อาฟรีซานา
 เยมี อาเลด
 เจสซี เรเยซ
 สัตตา วาเลย์
 ซาลาเทล
 ฟาร์เรลล์ วิลเลียมส์
 วิซคิด
 เนโอมี แคมป์เบลล์
 อดึต อาเคช
 อาเวง ชอล
 ลูพีตา ญองอ
 ติวา ซาเวก
 เออร์เนสทีน เชพเพิร์ด
 โอซี เอ็นเซริเบ
 มิสเตอร์อีซี
 นิจา
 เทียรา แวก
 เบิร์นนา บอย
 บุศศิวา
 มูนไชลด์ ซาเนลลี